Hal Flavin

Hal Flavin war eng lëtzebuergesch Electropop-Rock-Band.

Bandgeschicht

Hal Flavin gouf 2007 vum Marc Clement (Gesank, Synthesizer), Samuel Reinard (Gittar) a Mike Coster (Bass) gegrënnt. Spéider koum nach den Drummer Toma Copier derbäi. D'Grupp huet hir éischt EP Hal Flavin 2008 verëffentlecht. D'Single Wheel of Fortune huet et am Summer 2009 an der RTL Hitmaschinn op d'Plaz Nummer 4 gepackt, an den Dragon Edit dovun, deen am Oktober 2010 als digital Single erauskoum, huet et bis op d'Nummer 23 am Eldoradio Chartbreaker gepackt.Messagen op der Band hirer offizieller Facebook-Säit den 31. August 2009 um 13:37 an dem offiziellen Twitteraccount de 6. Dezember 2010 um 02:25

Nodeem Hal Flavin fir bekannte Gruppe wéi Delphic als Virband opgetruede waren , koum hir zweet EP The Talk am Abrëll 2011 erauskomm. Si gouf um Band-eegene Label Watt Blizzard Music verëffentlecht, dat 2010 zu Esch-Uelzecht gegrënnt gouf.Watt Blizzard Music op Rate Your Music

Hal Flavin hat e kuerzen Optrëtt am Lëtzebuerger Film Naked Opera, deen 2013 op der Berlinale gelaf ass.

Am Summer 2013 koum d'Single Trigger souguer bis an déi national spuenesch Singlecharts geklommen an huet et do bis op d'Plaz 61 gepackt.wort.lu: Luxembourg's Hal Flavin hits the Spanish charts (3. Juli 2013; gekuckt den 21. Januar 2014)

Duerno ass et roueg ëm d'Grupp ginn, an et goufe keng nei Optrëtter oder Verëffentlechungen.

Nieft nationale Festivaller wéi Food For Your Senses (2010 an 2012), Rock-A-Field (2009) a Mess for Masses (2010 an 2012) ass d'Band och europawäit opgetrueden.

Discographie
EPen
 2008: Hal Flavin
 2011: The Talk

Singelen

 2010: Wheel of Fortune (Dragon Edit)
 2013: Trigger

 Um Spaweck 
 Hal Flavin op Rate Your Music

Kategorie:Museksgruppen zu Lëtzebuerg